পুলিশের কাউন্টার টেররিজম ইউনিটের প্রধান মনিরুল ইসলাম বিকাল ৩ টায় এ তথ্য গনমাধ্যমকে নিশ্চিত করেন। তিনি জানান, এ অভিযানে খাদিজা আক্তার মেঘনা ও মৌ নামে দুই নারী জঙ্গী বেলা পৌনে ৩ টার দিকে সমঝোতার মাধ্যমে আত্মসমর্পন করে। এ অভিযানে কোন হতাহতের ঘটনা ঘটেনি। অনেক বুঝিয়ে উল্লেখিত ২ নারী জঙ্গীকে আত্মসমর্পনে বাধ্য করা হয়। মাধবদী বাজার সংলগ্ন ছোট গদাইরচড় গাংপাড় হাজী আফজাল হোসেনের ৭ তলা দালানের একটি ফ্ল্যাট ভাড়া নিয়ে ওরা আস্তানা গড়ে তোলে । আস্তানায় আরো অনেকে যাতায়াত করতো বলে এলাকাবাসী সুত্রে জানা যায়।